En K/S investering er en investering i et kommanditselskab. Blue Capital udbyder ejendomsinvesteringer via selskabsformen K/S. Vi kunne lige så godt vælge at udbyde disse ejendomsinvesteringer via eksempelvis et A/S. Vi mener, at et K/S rummer en række fordele, hvorfor vores investeringsprojekter er struktureret i denne selskabsform. Vi benytter os primært af selskabsformen af følgende grunde:
K/S projekter med maksimalt ti deltagende investorer har - modsat investeringer i anpartsselskaber (ApS) og aktieselskaber (A/S) - ikke begrænsninger på, hvem der kan deltage. Vigtigst er det at nævne, at der kan deltages i K/S projekter via virksomhedsskatteordningen (VSO). Dette bidrager med en større målgruppe for Blue Capital samt investorer, der ønsker at sælge sine anparter.
K/S projekter indebærer – modsat investeringer i interessentskaber (I/S) – kun en begrænset hæftelse for vores investorer. Dette giver større sikkerhed for vores investorer.
Ved K/S projekter kan størrelsen på investorindskuddet frit fastsættes. Dette giver større fleksibilitet i udarbejdelsen af vores investeringsprojekter.
Bliv klogere på ejendomsinvestering som K/S projekter i vores vidensbank, og læs mere om fordelene og ulemperne med en investering i et K/S selskab.